kardosdrur/scandi-wiki huggingface dataset:
Vanitas

Begrebet vanitas (af latin: forfængelighed) bruges inden for malerkunsten og billedhuggerkunsten om en særlig fremstilling i forbindelse med stilleben (opstillinger), der henviser til livets forfængelighed, som i barokken var lig med forgængelighed. Fremstillingerne er præget af de talrige symboler på det, man så som livets skrøbelighed. Dette at sætte ungdom og skønhed over for tegn på truende sygdom og død blev kendetegnende for barokkunsten.
Vanitassymbolerne består af dødningehovedet, bobler, slukkede stearinlys,blomster eller frugter der er på vej til at gå i fordærv, altså genstande, der er flygtige, let forgængelige eller skrøbelige.

Vanitas var et centralt motiv i malerkunsten i 1600-tallet, hvor det bl.a. i Nederlandene var et meget populært motiv. I dag er motivet stadig populært.

Maleri
Skulpturer
Brandbjerg

Brandbjerg er en herregård i Kollerup Sogn i Vejle Kommune. Hovedbygningen er opført i 1766 og ombygget i 1902. Det er nu 55,5 hektar park, eng, og hvor de 34 hektar er skov til Brandbjerg.

Gårdens historie begynder efter reformationen. Den nævnes første gang i 1543. Brandbjerg blev i 1948 en håndværkerhøjskole og i 1964 Brandbjerg Højskole, en almen grundtvigsk folkehøjskole.

Ejere af Brandbjerg 

 (1545-1560) Peder Juel
 (1560-1570) Ida Kaas gift Juel
 (1570-1581) Bjørn Kaas
 (1581-1619) Edel Bjørnsdatter Kaas
 (1619-1638) Helvig Bjørnsdatter Kaas gift Gyldenstierne
 (1638-1643) Palle Rodsteen
 (1643-1655) Ingeborg Skeel gift Rodsteen
 (1655-1667) Ingeborg Pallesdatter Rodsteen / Sidsel Pallesdatter Rodsteen gift Klaumann
 (1667-1671) Verner Klaumann
 (1671) Frederik Ulrik Schult
 (1671-1680) Verner Klaumann
 (1680-1693) Jens Lauridsen Risom, ejer af Nebbegård
 (1693-1697) Maren Lauritsdatter Risom (søster), gift med Oluf Nielsen
 (1697) Jeremias Wolf (præst i Vejle)
 (1697) Lorens Nielsen (alias etatsråd Herman Lorentz Nissen)
 (1697-1703) Herman Frederik greve Boyneburg kaldt von Holstein
 (1703-1705) Sophie Dorothea Marshalck gift Schack
 (1705-1708) Poul Ingwersen
 (1708-1745) Niels Morville
 (1745-1763) Frederik Andreas Johansen
 (1763-1770) Hans Saabye
 (1770-1774) Niels Boje
 (1774-1778) Jørgen Brockdorff
 (1778-1779) Niels Jermiin
 (1779-1799) Jørgen Brockdorff
 (1799-1812) Gertrud Magdalene Jermiin gift Brockdorff
 (1812) Schack Brockdorff
 (1812-1821) C. H. Wolckers / C. G. Schnackenburg
 (1821-1840) C. G. Schnackenburg
 (1840-1841) N. Smidt
 (1841-1852) F. Vibe-Hastrup
 (1852-1859) H. C. O. Berg
 (1859-1871) Erich Balthasar Holst
 (1871-1901) Hans Christian Holst
 (1901-1929) Heinrich Christian Holst
 (1929-1930) Svend Aage Holst
 (1930-1932) Georg Emanuel Rørdam Bonnevie
 (1932-1933) Jydsk Landhypotekforening
 (1933-1937) Peter Jørgensen
 (1937-1938) Stefan Madsen
 (1938-1945) Frede Svendsen
 (1945-1948) Johannes Pedersen
 (1948-1964) Interessentskab
 (1964-) Brandbjerg Højskole

Referencer

Eksterne henvisninger 
 Brandbjerg Højskole

Herregårde i Vejle Kommune
Herregårde i Vejle Amt
Wilsons sætning

I matematikken siger Wilsons sætning (også kendt som Al-Haythams sætning), at p er et primtal hvis og kun hvis

(Se fakultet og kongruens (talteori) for notationforklaring.)

Historie 
Sætningen blev først opdaget af Ibn al-Haytham (også kendt som Alhazen), men er opkaldt efter John Wilson (en af den engelske matematiker Edward Warings elever) som genopdagede den mere end 700 år senere. Waring offentliggjorde sætningen i 1770, selvom hverken han eller Wilson kunne bevise den. Joseph Louis Lagrange publicerede det første bevis i 1773. Der findes beviser for at Gottfried Leibniz også kendte til resultatet et århundrede tidligere, men han publicerede det aldrig.

Et bevis 

Dette bevis bygger på det faktum, at, hvis p er et ulige primtal, så danner mængden af tal G = (Z/pZ)× = {1, 2, ... p − 1} en gruppe under multiplikation modulo p. Det betyder, at der for ethvert element a i G eksisterer et entydigt bestemt inverst element, b, i G, så ab ≡ 1 (mod p). Hvis a ≡ b (mod p, er a² ≡ 1 (mod p), hvilket betyder, at a² − 1 = (a + 1)(a − 1) ≡ 0 (mod p), og da p er et primtal, er a ≡ 1 eller −1 (mod p); altså er a = 1 eller a = p − 1.

Med andre ord er 1 og p − 1 deres egen inverse, men ethvert andet element i G har et inverst element forskelligt fra sig selv, og hvis elementerne i G samles parvist med dette i tankerne, fås produktet −1. For eksempel fås, hvis p = 11,

Hvis p = 2, er resultatet trivielt.

For et omvendt resultat, kan det antages, at kongruensen gælder for et tal n, der ikke er et primtal, men så har n en divisor d med 1 < d < n. Det er klart, at d går op i (n − 1)! men, pga. kongruensen, går d også op i (n − 1)! + 1, hvilket betyder, at d går op i 1 i modstrid med antagelsen.

Se også 
 Wilsonprimtal

Matematiske beviser
Matematiske sætninger
Primtal
Skeleton

Skeleton er en vintersport, hvor deltagerne kører en en-personers slæde ned over en isbane. Skeleton-kørere kører på maven og med hovedet forrest. Tophastigheden er ca. 130 km/t. 

Sporten stammer oprindeligt fra St. Moritz, Schweiz, hvor den første bane blev bygget i 1884. To gange – i 1928 og 1948 – har sporten været på det olympiske program. Dengang dog kun for herrer. Fra 2002 kom sportsgrenen tilbage på det olympiske program – både for mænd og kvinder.

Skeleton foregår normalt på samme bane som bobslæde og kælk-konkurrencerne.

Udstyr 
 Alpin skihjelm
 Tætsiddende dragt
 Pigsko

Se også 
 Bobslæde
 Kælkning

Eksterne links 
 Federation Internationale de Bobsleigh et de Toboganning (FIBT)

 
Konvertering mellem potentiel energi og kinetisk energi
Mekanisk energilagring
Djurgården Hockey

Djurgårdens IF Ishockeyförening, Djurgården Hockey, er en ishockeyforening fra Stockholm, Sverige. Moderklubben Djurgårdens IF blev stiftet i 1891 mens ishockey kom på programmet i 1922. Klubben er en af de mest fremgangsrige klubber i svensk ishockey gennem tiderne med i alt 16 svenske mesterskaber, senest i 2001. Klubben spiller sine hjemmekampe på Johanneshovs isstadion, også kaldet Hovet, der har plads til 8000 tilskuere og i Globen der har plads til 14119 tilskuere. Det er planen at man fremover vil spille alle sine kampe på Hovet, idet man mener at Globen er for stor.

Klubben havde sin absolutte storhedstid fra sidst i 1950'erne til begyndelsen af 1960'erne hvor det fra 1958-1963 lykkedes at blive svenske mestre 6 år i træk.

Svenske mesterskaber 

 1926
 1950
 1954
 1955
 1958
 1959
 1960
 1961
 1962
 1963
 1983
 1989
 1990
 1991
 2000
 2001

'Fredede' numre 

 Nr 2 – Roland Stoltz
 Nr 5 – Sven Tumba
 Nr 11 – Jens Öhling
 Nr 12 – Lasse Björn
 Nr 22 – Håkan Södergren
 Nr 27 – Thomas Eriksson

Øvrige kendte spillere 
 Charles Berglund
 Kent Nilsson
 Mats Sundin
 Espen Knutsen

Eksterne henvisninger 

Ishockeyklubber i Sverige
Sport i Stockholm
Ulla Terkelsen

Ulla Terkelsen (født Staalby 15. maj 1944 i Aarhus) er en dansk journalist og udenrigskorrespondent. Terkelsen taler flydende dansk, engelsk, tysk, fransk og polsk.

Historie 
Hun blev døbt i Sankt Pauls Kirke.

Terkelsen er uddannet ved Demokraten i Aarhus kombineret med studieophold ved universitetet i Warszawa i Polen. Hun var fra 1967 til 1987 journalist og korrespondent i København, London og Washington for bl.a. Danmarks Radio.
I 1987 og fem år frem var hun nyhedschef for TV 2. Fra 1992 opholdt hun sig i Bruxelles og Berlin i otte år, og siden boede hun i London som international korrespondent for TV 2. Fra 2009 bemandede hun stationens kontor i Kabul i Afghanistan på skift med TV 2's Simi Jan og Rasmus Tantholdt. I dag arbejder Ulla Terkelsen som international korrespondent med base i Paris, hvorfra hun blandt andet har dækket terrorangrebene i 2015. Hun rapporterer desuden jævnligt fra Storbritannien, Tyskland og Italien. Hun er desuden kommentator ved danske og udenlandske kongelige begivenheder på TV 2.

Ulla Terkelsen har modtaget flere udmærkelser, og hun modtog i 2007 Publicistprisen. Hun var Jørgen Grunnets mangeårige partner til hans død i 2009 og er en del af Michael Meyerheims panel i tv-programmet Spørg Charlie.

Hun lagde i 2002 navn til et teaterstykke på Aveny-T, og i 2011 åbnede en café i Aalborg med navnet "Ulla Terkelsen, London".

I 2003 modtog hun Årets Otto – hædersprisen i den danske tv-branche ved TV Prisen.

Bibliografi 
Ulla Terkelsen har skrevet tre bøger baseret på tiden som korrespondent i England og Nordirland. Den sidste bog omhandler hendes liv som international korrespondent.

Kilder og eksterne henvisninger 
 KVINFOs Ekspertdatabase – Ulla Terkelsen, Udenrigskorrespondent
 http://charlie.tv2.dk/programmer/article.php?id=3376374[ TV 2 Charlie – Spørg Charlie – PANELET] 
 Publicistprisen 2007, Ann Mariagers tale til Ulla Terkelsen

Referencer 

Personer fra Aarhus
Journalister fra Danmark
Ansatte i DR
Redaktører fra Danmark
Riddere af Dannebrog
Ansatte ved TV 2
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog
Modtagere af Publicistprisen
Sambuca Pistoiese

Sambuca Pistoiese er en lille landsby/kommune i provinsen Pistoia i den nordlige af Toscana, Italien. Kommunen har 1.604 indbyggere.

Eksterne henvisninger 

 http://www.comune.sambuca.pt.it

Byer i Toscana
Pistoia (provins)
Stendafne

 
Stendafne (Daphne cneorum), også skrevet Sten-Dafne, er en stedsegrøn dværgbusk med en krybende til opstigende vækstform. Planten er stærkt giftig.

Beskrivelse 
Hovedgrenene er vandrette med opadbøjede spidser. Barken er først grågrøn, men den bliver senere gråbrun. Knopperne er spredte, ægformede og grønlige, men de ses ikke meget nede bag bladene. Bladene sidder tæt samlet fremme ved skudspidsen, og de er lancetformede og helrandede med lang spids. Oversiden er blank og mørkegrøn, mens undersiden er mat og blågrøn. Blomsterne sidder 6-8 sammen i små toppe yderst på skudspidserne. Hver blomst er lyserød med en mørk rosa yderside. Duften er stærk, krydret og sød. Frugterne er grønne stenfrugter, som næsten aldrig bliver helt modne her i landet.

Rodnettet består af nogle få, tykke hovedrødder og mange, fine siderødder. 

Højde x bredde og årlig tilvækst: 0,3 x 0,5 m (5 x 7 cm/år).

Hjemsted 

Stendafne hører hjemme på kalkrig, veldrænet og næringsfattig bund i Mellem- og Sydeuropas bjerge. I det vulkansk prægede landskab, hegau, som ligger nordvest for Bodensee i Bayern, Tyskland, findes arten i fyrreskovenes lysninger og bryn sammen med bl.a. akselrøn, almindelig liguster, svalerod, tørst, blodrød storkenæb, duneg, filthåret dværgmispel, grenet edderkopurt, hvid diktam, kantet konval, Peucedanum cervaria (en art af svovlrod), pibekvalkved, pilebladet tusindstråle, Rhamnus saxatilis (en art af korsved), skovfyr, skærmokseøje og sort gyvel

Galleri

Note 

Lyserøde blomster
Haveplanter
Kalkbundsplanter
Tørketålende planter
Dafne
Ensian

Ensian (Gentiana) er en slægt med ca. 400 arter, som findes på alle kontinenter (undtagen Antarktis). Slægten består af urteagtige planter med modsatte blade, som ofte danner en grundstillet roset. Blomsterne har sammenvoksede kronblade, der danner en klokke. Farven kan være hvid, gul eller blå (mere sjældent også rød).

 Stængelløs ensian (Gentiana acaulis)
 Smalbægret ensian (Gentiana amarella)
 Svalerodensian (Gentiana asclepiadea)
 Bredbægret ensian (Gentiana campestris)
 Gul ensian (Gentiana lutea)
 Klokkeensian (Gentiana pneumonante)
 Kaukasisk ensian (Gentiana septemfida)
 Kinesisk ensian (Gentiana sino-ornata)
 Engensian (Gentiana uliginosa)
 Vårensian (Gentiana verna)

Flerårige urter
Alpinplanter
Ensian-familien
Kærlighed ved første hik

Kærlighed ved første hik kan være:
 Kærlighed ved første hik (bog) – en bog af Dennis Jürgensen
 Kærlighed ved første hik (film) – filmatiseringen af bogen med samme navn.
Dolph (The Simpsons)

Dolphin "Dolph" Starbeam (stemme af Tress MacNeille) er en figur fra TV-serien The Simpsons. Dolph er en del af Jimbo Jones' bande af bøller (sammen med Jimbo, Kearney og somme tider Nelson Muntz). Dolph kan genkendes på sin asymmetriske frisure som dækker det ene øje og han bærer afskårede shorts og "Chuck Taylor All-Stars" basketballsko. Det er også blevet afsløret at Dolph er jøde, som først blev vist i episoden "See Homer Run" i 17. sæson. Han har muligvis også mere end en far, som det vises i episoden "I Am Furious Yellow" i 13. sæson. Selvom han ikke siger meget får man fra de få ting han siger et indtryk af at han, ligesom resten af banden, ikke er særlig kvik.

Han er navngivet efter Matt Groenings klassekammerat Dolph Timmerman. Groening har sagt at Timmerman slet ikke var en bølle, men en "rigtig sej fyr."

Kritik 
Dolph betragtes for det meste som den mest mystiske i Jimbos bande, oftest stille og taler altid med mild røst  bortset fra i Kamp Krusty hvor han taler temmelig højt til Bart, Lisa og de andre børn. Nogle mener at Dolph muligvis er den mest følsomme af bandemedlemmerne, endda mere end den (til tider) bløde Nelson Muntz . Hans rigtige navn er (ifølge samlekort: Dolphin Starbeam).

Eksterne henvisninger 

Figurer i The Simpsons
Ardbeg

Ardbeg er navnet på en single malt whisky og det whiskydestilleri på den skotske ø Islay, hvor whiskyen fremstilles. Ardbeg whiskyer er kendt for deres kraftige røg- og tørvesmag, der kendes fra andre Islay-whiskyer, fx Laphroaig . Flere af destilleriets aftapninger vurderes særdeles højt blandt whiskykendere.

Historie 
Destilleriet blev grundlagt i 1815, men produktionen stoppede i 1981, hvorefter destilleribygningerne forfaldt. Imidlertid blev det med den stigende interesse for whisky genåbnet, da det blev opkøbt af Glenmorangie i 1997, og siden har det været et af de hastigst voksende mærker i verden. Destilleriets produktion er ikke blandt de største. Det har kun en enkelt destillationskæde (bestående af en wash still og en spirit still, som kører 24/7/365). Hele produktionen sælges derfor som destilleriet egne single malts (hvor andre destillerier ofte sælger en del af produktionen til blended whisky).

I år 2000 blev der etableret en Ardbeg komite, hvis formål er at "fremme det almene kendskab til og nydelsen af Ardbeg". Det er muligt for hvem som helst, der er begejstret for mærket at blive medlem, hvilket kan ske via destilleriets hjemmeside (se herunder).

Produkter

Referencer

Eksterne henvisninger 
 Ardberg.com
 Andrew Jefford: Peat, smoke and Spirit

Whisky fra Skotland
Etableret i 1815
LVMH-selskaber
Islay
Det første jeg tænker på

Det første jeg tænker på er en roman af Ida Jessen, udkom i 2006 (Gyldendal, ).

Præsten Lisa i den lille vestjyske by Hvium rammes af en frygtelig ulykke, mens hun har besøg af sin barndomsveninde Birgitte. Romanen handler om, hvordan Lisa, Birgitte, og Lisas mand reagerer på ulykken. Der er samtidig et element af krimi, idet det først til sidst afsløres, hvem der var ansvarlig for ulykken.

Romanen betegnes som en selvstændig fortsættelse til Den der lyver.

Romanen var nomineret til DR Romanprisen 2007.

Romaner fra Danmark
Litteratur i 2006
Westernmusik

Westernmusik  er betegnelsen for musikken fra USA's vestlige stater. Her har vi især haft cowboysangene, der som navnet siger fortæller om cowboyernes liv. I lighed med andre folkelige genrer som blues, oldtime og gospel var der pladeselskaber i den tidlige pladeindustri, der fandt ud af at der var et publikum til denne musik og derfor indspillede den og udgav den i serier, som ofte bar prædikatet "western music." Den første sanger på banen var Carl T. Sprague med sangen "When the work's all done this fall."

De første plader var som ovennævnte plade cowboysange akkompagneret enkelt af guitar, ofte med en tekst der fortalte en tragisk historie fra cowboylivet. Men da lydfilmen begyndte at gøre sit indtog blev der ofte sunget sange, der havde med filmenes miljø at gøre, og hvad var så mere naturligt end at westernfilmene anvendte cowboysange. Flere af westernsangerne blev hyret til film, og man lavede snart musicalfilm i westernmiljø, hvorved begrebet "singing cowboy" blev født. Nogle af de kendteste "singing cowboys" var Gene Autry og Roy Rogers. I deres sange er cowboyens liv ofte romantiseret, modsat de gamle cowboysanges rå skildring af de hårde realiteter, og der lægges ofte strygere og baggrundskor under.

Da musicalfilmens popularitet gik ned ad bakke i kølvandet på 2. verdenskrig, blev det mere westernfilmen som vi kender den, der overtog publikummet, og "The Singing Cowboys" forsvandt ud af billedet.

Det betød ikke at westernsangene forsvandt helt fra filmen, for det var meget benyttet at indlede med sange under forteksterne, hvor teksten i korthed genfortalte filmens handling. De blev ofte sunget af de gamle cowboysangere, der indspillede sangene på plade. Det blev en økonomisk redning for mange af dem. Et af de mest kendte eksempler er Tex Ritter, der fremfører sangen "Do not forsake me" i klassikeren "High Noon," dansk titel, Sheriffen.

I trediverne var der mange, der rejste vestpå for at finde arbejde, og især mange hilbillier fra Appalacherne slog sig ned i Texas, og via dem fik westernmusikken snart et drag af deres oldtimemusik. Den blandingsstil er, hvad mange i dag forstår som westernmusik. Cowboyen blev snart et ikon for sangerne, og mange countrysangere optrådte som cowboyer og med band-navne, der havde med cowboy at gøre, f.eks.  Hank Williams'  band Drifting Cowboys.

Ved folkemusikbølgen først i tresserne fik cowboysangene og dermed westernmusikken en vis renæssance, fremført af Ian Tyson.

I dag lever westernmusikken mest i filmindustriens sange, når der laves westerns. Den har haft indflydelse på flere filmkomponisters musik til genren.

Samtidig har den også sat et varigt præg på countrymusikken, da lastbilchaufførerne på USA's landeveje blev set som moderne cowboys. De sang "truckdriver songs," der videreførte traditionen fra cowboysangen og blev en fast tradition inden for store dele af countrymusikken.

Se også 
Western swing

Musik fra USA
Musikgenrer
Western swing

Western swing  er en musikgenre, der opstod i Texas i trediverne.

I 1930'erne var der mange der rejste vestpå for at finde arbejde, og især mange hilbillier fra Appalacherne slog sig ned i Texas, og via deres indflydelse fik westernmusikken snart et drag af deres oldtimemusik. Den blandingsstil er, hvad mange i dag forstår som westernmusik.

Takket være swingmusikkens popularitet var der mange, der begyndte at kombinere deres musik med swingrytmer, og den store dansedille i Texas blev swingdans til denne blandingsgenre. Der blev ofte brugt to violiner, der spillede to-stemmigt, og et nyt instrument, hawaii guitaren, blev taget i brug.

Et af de mest kendte navne er Bob Wills, hvis orkester turnerede meget og havde mange hits. Han står i dag som "King of Western Swing." Flere af hans hits bliver kopieret i dag af kunstnere indenfor country og bluegrass.

Musik fra USA
Musikgenrer
Demonoid (tracker)

Demonoid er en privat BitTorrent tracker for peer-to-peer distributionen af filer. Siden har et offentligt tilgængeligt søgeværktøj, selvom medlemskab kræves for at kunne downloade torrents. Medlemskab kræver til tider invitation og andre gange kan alle tilmelde sig.

Eksterne henvisninger 
 demonoid.com

BitTorrent
Taufa'ahau Tupou 4. af Tonga

Taufa'ahau Tupou 4. af Tonga (født 4. juli 1918, død 10. september 2006) var konge af Tonga fra 1965 til sin død. Han var gift med Halaevalu Mataʻaho ʻAhomeʻe. 

Parret havde 4 børn:
 Siaosi Tāufa'āhau Manumataongo Tuku'aho Tupou
 Prinsesse Sālote Mafile'o Pilolevu Tuita 
 Eksprins Fatafehi 'Alaivahamama'o Tuku'aho (Blev frataget sin titel da han giftede sig med en borgerlig)
 Prins 'Aho'eitu 'Unuaki'otonga Tuku'aho

Ekstern henvisning 
 Nekrolog i New York Times (registrering kræves)

Kongelige fra Tonga
Frederick Law Olmsted

Frederick Law Olmsted (født 26. april 1822, død 28. august 1903) var en amerikansk landskabsarkitekt, som blev berømt for sine designs til mange velkendte parker i en række amerikanske byer. Mest kendt er han nok for Central Park og Prospect Park i New York City.

Eksterne henvisninger 

Arkitekter fra USA
Amerikanere i 1800-tallet
Amerikanere i 1900-tallet
Calvert Vaux

Calvert Vaux (20. december 1824 – 19. november 1895) var arkitekt og landskabsdesigner. Han huskes bedst for – sammen med den amerikanske landskabsarkitekt Frederick Law Olmsted – at have designet Central Park i New York City.

Eksterne henvisninger 

Arkitekter fra USA
Cybercity

Cybercity var en dansk internetudbyder. Virksomheden blev stiftet af Klaus Riskær Pedersens familiefond i 1995 og blev Danmarks næststørste internetudbyder.

Cybercity var ejet af Klaus Riskjær Pedersens "familiefond", der i 2000 solgte virksomheden til kapitalfonden for omkring en halv milliard kroner. Advent solgte i maj 2005 Cybercity til det norske teleselskab Telenor. Cybercity havde i november 2007 200.000 DSL-kunder og 30.000 IP-telefonikunder og 400 ansatte. Efter Telenors overtagelse blev navnet Cybercity udfaset.

Noter 

Internetudbydere i Danmark
Danske virksomheder etableret i 1995
Ophørt i 2005
Telenor
Colossus

Colossus var en tidlig elektronisk, digital computer brugt af britiske kodebrydere til at læse krypterede tyske meddelelser under 2. verdenskrig. Colossus blev bygget af Tommy Flowers på Post Office Research Station, Dollis Hill. Prototypen, Colossus Mark 1, blev testet til at fungere december 1943 og blev klar i Bletchley Park i februar 1944. En forbedret Colossus Mark 2 blev først installeret i juni 1944, og ved krigens slutning var der produceret mere end 10.

Eksterne henvisninger
  The Centre for Computing History: Colossus - The Greatest Secret in the History of Computing

Kryptografi
Datalogi
Datamater
Blended whisky

Blended whisky eller Pure Malt betyder, at en whisky er blandet af forskellige grainwhiskyer og/eller maltwhiskyer for at få en ny blended whisky med sine helt egne karaktertræk.

Whisky
Medal of Honor: Allied Assault

Medal of Honor: Allied Assault (MOHAA) er det første pc-spil i spilserien Medal of Honor, hvis første spil udkom i 1999. MOHAA udkom i starten af 2002, og har stadig et stort onlinesamfund hovedsageligt placeret i Centraleuropa.

I Medal of Honor: Allied Assault fra Electronic Arts antager spilleren rollen som løjtnant Mike Powell, medlem af den legendariske 1. Ranger Batalion, som bliver rekrutteret af militærets efterretningstjeneste, og må kæmpe sig gennem mere end 20 niveauer, baseret på militære kampanger fra 2. verdenskrig.

Medal of Honor: Allied Assault viderefører de spilfunktioner der gjorde Medal of Honor til et af de bedst sælgende spil i 1999, og tilføjer nye våben og interaktive allierede fartøjer, som M3-amfibiekøretøjer og Sherman-kampvogne, og mere AI hos fjenden. Spillet giver dig også muligheden til at spille spillet online da der er mange der spiller det (det højeste antal servere er cirka 500-589)

Spillerne sendes ud på en række missioner, der ikke bare tager spilleren til Tyskland og Frankrig, men også den nordafrikanske ørken og de norske fjelde, hvor der bl.a. skal saboteres ubåde.

Medal of Honor: Allied Assault udspiller sig under de mest krævende år af krigen, 1942-1945, og giver spilleren en idé om, hvilket mod det krævede at overleve landingen i Normandiet, angrebet ved Arzew, et møde med modstandsbevægelsen uden for byen St. Lo, og angrebet på den svært forsvarede bro ved Remagen.

Udviklingen blev lavet af 2015, inc.

Yderligere spil i serien 
 Medal of Honor (PlayStation)
 Medal of Honor: Underground (PlayStation)
 Medal of Honor: Infiltrator (Game Boy Advance)
 Medal of Honor: Frontline (PlayStation/PlayStation 2)
 Medal of Honor: Rising Sun (PlayStation 2)
 Medal of Honor: European Assault (PlayStation 2/Xbox)
 Medal of Honor: Allied Assault Spearhead (pc)
 Medal of Honor: Allied Assault Breakthrough (pc)
 Medal of Honor: Pacific Assault (pc)
 Medal of Honor: Vanguard (PlayStation 2, Wii)
 Medal of Honor: Airborne (pc/Xbox, Xbox 360, PlayStation 3)
 Medal of Honor: Heroes (PSP)

Eksterne henvisninger 
 

Computerspil fra 2002
First-person shooter
Windows-spil
Macintosh-spil
Linux-spil